iPhone X har litt andre fingerbevegelser enn tidligere modeller fordi Hjem-knappen er borte.
Jeg skal gå gjennom de viktigste.
Hvis du for eksempel vil ut av en app, drar du fingeren nedenfra og opp -
- slik at du hører to klikk. Det første gir beskjed om at bevegelsen har begynt, det andre er for å velge "Hjem".
(To klikk)
Nå gikk jeg ut av appen, og er på hjemskjermen min.
(VoiceOver: "Kontor-mappe. Verktøy-mappe. GPS-mappe").
Hvis jeg vil til appveksleren gjør jeg den samme bevegelsen, men drar så jeg hører tre klikk.
Jeg har også vibrasjon, så det er enkelt å merke at man gjør det riktig.
(Tre klikk)
(VoiceOver: "Appveksler. Nyheter. Aktiv").
Der er jeg i appveksleren. Jeg går ut av den med sikk-sakk-bevegelser med to fingrer.
Hvis du vil gå til Kontrollsenter og Varslingssenter, drar du fingeren ovenfra og ned.
Først Kontrollsenter: Du skal høre to klikk.
(To klikk)
Der har jeg blant annet Flymodus. Jeg går ut igjen.
Så gjør jeg samme bevegelse til jeg nå hører tre klikk.
(Tre klikk)
Og der er jeg i Varslinger.
Hvis du har på Tilgjengelighetssnarvei kan du trippeltrykke på strømbryteren.
For eksempel for å slå av og på VoiceOver, hvis det er det du har på Tilgjengelighetssnarveien.
Jeg prøver det nå.
(VoiceOver: "VoiceOver av").
Og på igjen: Tre trykk på strømbryteren.
(VoiceOver: "VoiceOver på").
Ett trykk på strømbrytern fungerer som før, da låser du telefonen.
Du tar skjermbilde ved å trykke Volum Opp-knappen samtidig med ett trykk på strømbryteren.
Du slår av telefonen ved å holde inne begge volumknappene og strømbryteren.
De som har satt hurtigvalg på nødanrop kan trykke fem ganger på strømbryteren.
Jeg tror det var de viktigste fingerbevegelsene.
Da er det bare å prøve.